दक्षिण कोरियाने मोठ्या प्रमाणावर टेस्ट घेत कोरोनाला रोखलं आहे.

दक्षिण कोरियाची राजधानी सेऊलमधल्या एका हॉस्पिटलच्या मागे असलेल्या कार पार्किंगमधून कार बाहेर काढताना 45 वर्षांच्या रशेल किम गाडीची काच खाली करून जीभ दाखवतात आणि स्वतःची कोरोना चाचणी करून घेतात. त्या गेल्या आठवड्यात डैगूला गेल्या होत्या. डैगू दक्षिण कोरियाचा तो भाग आहे जिथे कोरोना विषाणूचा मोठ्या प्रमाणावर फैलाव झाला आहे. 

तिथून आल्यापासून रशेल किम यांना खोकला आणि ताप होता. त्यामुळे आपल्यालाही कोरोनाची लागण तर झाली नाही ना, या शंकेचं निरसन करण्यासाठी त्यांनी चाचणी करण्याचा निर्णय घेतला. 

दक्षिण कोरियात ज्यांना अशी काही लक्षणं दिसतात आणि ज्यांना आपली शंका दूर करायची आहे, अशा लोकांसाठी विशेष व्यवस्था करण्यात आली आहे. तिथे तुम्ही आपल्या गाडीत बसल्या बसल्या स्वतःची कोरोना चाचणी करू शकता. अशी शेकडो केंद्रं दक्षिण कोरियात उभारण्यात आली आहेत. 

या केंद्रांमध्ये आपादमस्तक पांढऱ्या सुरक्षा कवचात असलेले आरोग्य कर्मचारी उभे असतात. त्यांच्या हातात अत्याधुनिक ग्लोव्ज असतात. डोळ्यांवर चश्मे आणि तोंडावर सर्जिकल मास्क असतो. 

अशाच एका से... आणखी 4000 वर्णांसाठी लेख सुरू ठेवा:
ंटरवर उभ्या असलेल्या दोघांपैकी एक जण रशेलजवळ येतो. तो रशेलला एक स्वॅब स्टिक देतो. स्वॅब स्टिक म्हणजे लाळेचा नमुना घेण्यासाठीची एक चपटी पट्टी. रशेल ती पट्टी तोंडाच्या आतल्या भागात ठेवते आणि लाळेचा तो नमुना एका टेस्ट ट्युबमध्ये व्यवस्थित ठेवत उभ्या असलेल्या दुसऱ्या व्यक्तीला देते. 

यानंतर एक अवघड चाचणी पार पडते. 

दुसरी स्वॅब पट्टी त्या नाकात टाकतात. यात थोडा त्रास होतो. मात्र, ही सर्व प्रक्रिया एक ते दीड मिनिटात पूर्ण होते.

यानंतर रशेल गाडीची काच वर घेतात आणि गाडी काढत घरची वाट धरतात. 

या चाचणीचा रिपोर्ट पॉझिटिव्ह आला तर त्यांना कॉल करून याबाबत सविस्तर माहिती दिली जाईल आणि निगेटिव्ह आला तर केवळ मेसेज करून कळवण्यात येईल. 

निगेटिव्ह प्रेशर रुम

दक्षिण कोरियात दररोज जवळपास 20 हजार लोकांची चाचणी होतेय. चाचणीची ही आकडेवारी जगातील इतर कुठल्याही राष्ट्रापेक्षा कितीतरी जास्त आहे. 

रशेल पार्किंगमधून निघाल्यानंतर काही वेळातच त्यांचं सॅम्पल म्हणजे नमुना जवळच्या लॅबमध्ये पाठवण्यात येतो. दक्षिण कोरियात कोरोना विषाणूची चाचणी करणाऱ्या या लॅब अहोरात्र सुरू आहेत. 

दक्षिण कोरियाने कोरोना विषाणूच्या चाचणीसाठी 96 सार्वजनिक आणि खाजगी लॅब उभारल्या आहेत. 

अशा पद्धतीने लोकांचे प्राण वाचवता येतील, असं तिथले आरोग्य अधिकारी सांगतात. दक्षिण कोरियात कोरिया विषाणूच्या संसर्गाने झालेल्या मृत्यूचं प्रमाण 0.7% इतकं अल्प आहे. जागतिक आरोग्य संघटनेने कोरोना विषाणीमुळे होणाऱ्या मृत्यूचं प्रमाण 3.4% असल्याचं म्हटलं आहे. त्या तुलनेत दक्षिण कोरियातलं मृत्यूचं प्रमाण बरंच कमी आहे. 

दक्षिण कोरियाने प्रचंड वेगाने चाचण्या हाती घेतल्या.

यानंतर मी सेऊलच्या बाहेरील भागात असलेल्या ग्रीन क्रॉस लॅबमध्ये गेले. मी तिथे पोचले तेव्हा नमुन्यांचा नवा स्टॉक चाचणीसाठी नुकताच आला होता. डॉ. ओह येजिंग यांनी आम्हाला संपूर्ण लॅब दाखवली. मात्र, एका ठिकाणी पोचल्यावर त्या थांबल्या. तिथून पुढे जायला आम्हाला परवानगी नव्हती. 

त्यांनी मला सांगितलं, "या निगेटिव्ह प्रेशर रुममध्ये चाचण्या होतात."

त्या खोलीत दोन डॉक्टर्स होते. त्यांनी फिकट पिवळ्या रंगाचे सुरक्षा कवच घातले होते. आम्हाला आसपासच्या मशीन्सचा आवाज येत होता. या मशीन्सही अहोरात्र सुरू होत्या. या मशीन पीसीआर (पॉलीमरेज चेन रिअॅक्शन) टेस्ट करत होत्या. अगदी सोप्या शब्दात सांगायचं तर कोणते नमुने पॉझिटिव्ह आहेत, हे...